钦定古今图书集成/明伦汇编/氏族典/第288卷 > 《八世祖墓重建石表记》前人
## 钦定古今图书集成/明伦汇编/氏族典/第288卷 > 《八世祖墓重建石表记》前人

宋黄府君讳景珪，字叔宝，婺之浦江人，溍八世祖也。
府君父讳昉，字明仲。母于氏，墓在县西花桥之南，而
府君墓在县北之后店。夫人朱氏。子一人，讳琳，娶宗
忠简公泽之女弟，始家于义乌，是为溍之七世祖。孙
三人：伯曰玑，仲曰益，其季讳中辅，则溍之六世祖也。
自是族日以大，《旧谱》所载，间有脱略。其可见者，曾孙
万顷、昭祖、绍祖、公显、公焕、无咎、少亮、潜之、扬祖九人，
讳绍祖者，于溍为五世祖，元孙伯谨、简天、寿、慕、韩某、
伯昌、必大、伯信、梦符、伯恭、三畏、伯纪、桂发、维介、子唐、
英、纲、缜十八人，讳伯信者，于溍为四世祖，累赠朝散
郎、朝散公有子三人，长讳梦炎，朝散大夫、行太常丞
兼枢密院编修官兼权左曹郎官，以“朝请大夫致仕。
次忠翊郎权安庆府望江县令焱”；次太学生荧，朝请。
公未第时，尝刻石表府君墓，年世殊邈，或窃取其石
而去，或据其墓垣外馀地而有之。太学生之孙可久，
望江令之孙可传等，始按其籍，悉复故地，遂伐石重

伯讳铸之子。其生也后，无从备闻上世事。府君之年
寿、卒葬与凡行事，虽逸其传，而子孙众多，有以彰积
善之馀庆。是为叙次世系，讫于功缌，谱所弗具，莫能
详也。“袒免”而下，今又六世。《谱》之所及百五十人，亦不
得而尽著焉。至正七年春二月甲子，八世孙溍谨记。